CELEX: 52012PC0780
Language: lt
Date: 2012-12-19
Title: Pasiūlymas TARYBOS SPRENDIMAS kuriuo nustatoma pozicija dėl 1992 m. Tarptautinio cukraus susitarimo galiojimo pratęsimo, kurios Sąjungos vardu turi būti laikomasi Tarptautinėje cukraus taryboje

|
			
		
		
		52012PC0780
		
			Pasiūlymas TARYBOS SPRENDIMAS kuriuo nustatoma pozicija dėl 1992 m. Tarptautinio cukraus susitarimo galiojimo pratęsimo, kurios Sąjungos vardu turi būti laikomasi Tarptautinėje cukraus taryboje /* COM/2012/0780 final - 2012/0363 (NLE) */
			
				
		
		
			
			   	AIŠKINAMASIS MEMORANDUMAS
Sprendimu 92/580/EEB[1] Bendrija sudarė
1992 m. Tarptautinį cukraus susitarimą (toliau – Susitarimas),
kuris įsigaliojo 1993 m. sausio 1 d. ir galiojo trejus metus,
iki 1995 m. gruodžio 31 d. Nuo to laiko jo galiojimas buvo reguliariai
pratęsiamas dvejų metų laikotarpiui. Susitarimas, kurio
galiojimas Tarptautinės cukraus tarybos sprendimu paskutinį
kartą pratęstas 2011 m. birželio mėn., galioja iki
2013 m. gruodžio 31 d.
Susitarimo galiojimo pratęsimas dar
vienam, ne ilgesniam kaip dvejų metų laikotarpiui atitinka
Sąjungos interesus.
Jei Susitarimas bus pratęstas, ES toliau
privalės mokėti įnašus į Susitarimo administravimo
biudžetą. ES biudžete tokie įnašai yra įtraukti į
05 06 01 punktą (tarptautiniai susitarimai žemės ūkio
srityje).
Šio pasiūlymo tikslas – prašyti Tarybos
įgalioti Komisiją Tarptautinėje cukraus taryboje Sąjungos
vardu balsuoti už Susitarimo galiojimo pratęsimą iki 2015 m.
gruodžio 31 d.
2012/0363 (NLE)
Pasiūlymas
TARYBOS SPRENDIMAS
kuriuo nustatoma pozicija dėl 1992 m.
Tarptautinio cukraus susitarimo galiojimo pratęsimo, kurios Sąjungos
vardu turi būti laikomasi Tarptautinėje cukraus taryboje
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 207 straipsnį
kartu su 218 straipsnio 9 dalimi,
atsižvelgdama į Komisijos
pasiūlymą,
kadangi:
(1)       Bendrija Sprendimu 92/580/EEB[2] sudarė 1992 m.
Tarptautinį cukraus susitarimą, kuris įsigaliojo 1993 m. sausio
1 d. trejiems metams iki 1995 m. gruodžio 31 d. Nuo tada jo galiojimas buvo reguliariai
pratęsiamas dvejų metų laikotarpiui. Minėtas Susitarimas,
kurio galiojimas Tarptautinės cukraus tarybos sprendimu paskutinį
kartą pratęstas 2011 m. birželio mėn., galioja iki
2013 m. gruodžio 31 d. Susitarimo galiojimo pratęsimas atitinka
Sąjungos interesus. Todėl Tarptautinėje cukraus taryboje
Sąjungai atstovaujanti Komisija turėtų būti įgaliota
balsuoti už tokį pratęsimą,
NUSPRENDĖ: 
1 straipsnis
Pozicija, kurios Sąjunga turi laikytis
Tarptautinėje cukraus taryboje, yra balsuoti už 1992 m. Tarptautinio
cukraus susitarimo galiojimo pratęsimą dar vienam, ne ilgesniam kaip
dvejų metų laikotarpiui.
Komisija yra įgaliojama išreikšti
šią poziciją Tarptautinėje cukraus taryboje.
2 straipsnis
Šis sprendimas
įsigalioja jo priėmimo dieną.
Priimta Briuselyje
                                                                       Tarybos
vardu
                                                                       Pirmininkas
FINANSINĖ TEISĖS AKTO
PASIŪLYMO PAŽYMA
 Politikos sritis – žemės ūkio ir kaimo plėtra Veikla – žemės ūkio ir kaimo plėtros politikos tarptautiniai aspektai 
 Priemonės pavadinimas – 1992 m. tarptautinio cukraus susitarimo galiojimo pratęsimas 
1.           BIUDŽETO EILUTĖ IR IŠLAIDŲ KATEGORIJA
4 išlaidų kategorija. ES – pasaulinio
masto partnerė
05 06 01 Tarptautiniai susitarimai žemės
ūkio srityje
2.           BENDRIEJI FINANSINIAI DUOMENYS
2.1.        Bendra priemonei skirto asignavimo suma (veiklos asignavimai):
0,882 mln. EUR 
2.2.        Taikymo laikotarpis – nuo 2014 m. sausio 1d. iki 2015 m. gruodžio 31 d.
2.3.        Bendroji daugiametė išlaidų sąmata
(milijonais EUR), jei biudžeto valdymo institucija patvirtins 2014 ir
2015 m. biudžetą
   || 2014 m. || 2015 m. || Iš viso 
 Įsipareigojimai || 0,430 || 0,452 || 0,882 
 Mokėjimai || 0,430 || 0,452 || 0,882 
2.4.        Suderinamumas su finansinėmis programomis ir finansine
perspektyva
X       Pasiūlymas
atitinka esamas finansines programas.
2.5.        Finansinis poveikis įplaukoms
X       Finansinių
pasekmių nėra (įskaitant techninius priemonės
įgyvendinimo aspektus)
3.           BIUDŽETO
YPATYBĖS
 Išlaidų rūšis || Naujas || ELPA įnašas || Šalių kandidačių įnašai || Finansinės perspektyvos išlaidų kategorija 
 Prival. || Dif. || NE || NE || NE || 4. ES – pasaulinio masto partnerė 
4.           TEISINIS PAGRINDAS
Sutarties dėl
Europos Sąjungos veikimo 207 straipsnis kartu su 218 straipsnio 9 dalimi.
5.           APRAŠYMAS IR PAGRINDAS
5.1.        Sąjungos intervencijos poreikis
Atsižvelgiant į ES ekonominę
reikšmę, ypač žemės ūkio sektoriuje, jai turi būti
atstovaujama tarptautiniuose žemės ūkio susitarimuose, kurie laikomi
svarbia priemone, padedančia stebėti pasaulines tendencijas ir ginti
Sąjungos interesus, susijusius su atitinkamais produktais.
Narystės įnašai, kuriuos moka ES,
padeda įgyvendinti Tarptautinio cukraus susitarimo tikslus. Už šio
Susitarimo valdymą atsakinga Tarptautinė cukraus organizacija (TCO)
skatina siekti tokių Susitarimo tikslų kaip tarptautinis
bendradarbiavimas, statistinės informacijos mainai, rinkos tendencijų
prognozavimas ir kt. Todėl dalyvavimas šiame Susitarime atitinka ES
interesus.
Narystės įnašai nustatomi
kiekvienais metais ir mokami tol, kol ES yra Susitarimo šalis.
Akivaizdu, kad jei ES turėtų
savarankiškai vykdyti TCO vykdomą veiklą, bendros tokios veiklos
išlaidos būtų gerokai didesnės nei išlaidos narystės
įnašams.
5.2.        Numatomos priemonės ir
susitarimai dėl biudžetinės intervencijos
ES kiekvienais metais moka narystės
Tarptautinėje cukraus organizacijoje įnašus. Metiniai įnašai
mokami, kol ES yra Susitarimą pasirašiusioji šalis.
Europos Komisija visateisiškai dalyvauja TCO
veikloje ir naudojasi visais narystės teikiamais privalumais.
6.           FINANSINIS POVEIKIS
6.1.        Finansinis poveikis veiklos
asignavimams 
Įsipareigojimai
(tūkstantųjų tikslumu): 0,882 mln. EUR dvejų
metų laikotarpiui, t. y. 2014 m. – 0,430 mln. EUR ir
2015 m. – 0,452 mln. EUR.
6.2.        Apskaičiavimas
Kiekvienai valstybei narei skirtas
įnašas proporcingai nustatomas pagal jai skirtų balsų
skaičių ir pagal jos svarbą tarptautinėje rinkoje.
2014 – 2015 m., t. y. pratęsimo
laikotarpiu, ES numatyta skirti 550 iš 2000 balsų. 2014 m.
planuojamas įnašas vienam balsui – 782 EUR., todėl ES
įnašas sudarys 0,430 mln. EUR.
Atsižvelgiant į pakoreguotą už
vieną balsą skiriamą sumą (821 EUR),
apskaičiuota, kad 2015 m. išlaidos sudarys 0,452 mln. EUR.
Į šias sumas jau įtraukta 10 % patikimumo riba (valiutos kursai,
neplanuoti organizaciniai pokyčiai ir kt.). Skaičiavimams nustatytas
EUR ir GBP santykis – 1,25 ir 1.
7.           POVEIKIS DARBUOTOJŲ IR ADMINISTRACINĖMS
IŠLAIDOMS
7.1.        Poveikis žmogiškiesiems ištekliams
 Etatų rūšis || Priemonei valdyti skiriami darbuotojai iš esamų išteklių || Iš viso || Su priemone susijusių užduočių aprašymas 
 Nuolatinių darbuotojų etatų skaičius || Laikinųjų darbuotojų etatų skaičius ||   
 Nuolatiniai pareigūnai arba laikinieji darbuotojai || A B C || 0,2 0,1 – || – – – || 0,2 0,1 – || Pasirengimas dalyvauti TCO posėdžiuose ir tolesnėje veikloje 
 Kiti žmogiškieji ištekliai || – || – || – ||   
 Iš viso || 0,3 || – || 0,3 ||   
7.2.        Bendras žmogiškųjų išteklių finansinis
poveikis
 Žmogiškųjų išteklių rūšis || Suma EUR || Apskaičiavimo metodas 
 Pareigūnai Laikinieji darbuotojai || 36 600 || 0,3 x 122 000 
 Kiti žmogiškieji ištekliai ||   ||   
 Iš viso || 36 600 ||   
8.           TOLESNI VEIKSMAI IR VERTINIMAS
8.1.        Tolesni veiksmai
TCO nariai atidžiai stebi organizacijos
veiklą, o Komisija visateisiškai dalyvauja reguliariuose TCO
posėdžiuose. Reguliariai skelbiama TCO veiklos ataskaita.
9.           KOVOS SU SUKČIAVIMU PRIEMONĖS
Mokėtinos
sumos bus pervedamos tik tiesiogiai į TCO banko sąskaitą, gavus
rašytinį prašymą ir įsitikinus, kad prašyme nurodyta suma
sutampa su suma, kuriai pritarė Tarptautinio cukraus susitarimo taryba.
[1]               OL L 379, 1992 12 23, p. 15.
[2]               OL L 379, 1992 12 23, p. 15.